cyanic-selkie/wikianc huggingface dataset:
Rick Bowness
Ura valmentajana
Bruins-pestin jälkeen Bowness palkattiin kesällä 1992 laajennusjoukkue Ottawa Senatorsin päävalmentajaksi. Hän toimi tehtävässä kolme täyttä kautta ja osan neljännestä ennen kuin hänet erotettiin marraskuussa 1995 kesken kauden 1995–1996. Uudeksi päävalmentajaksi tuli loppukaudeksi Dave Allison. Senatorsin alkutaival oli vaikea, kuten useimmilla muillakin 1990-luvulla NHL:ään liittyneillä laajennusjoukkueilla. Joukkue jäi Bownessin sitä valmentaessa joka vuosi NHL:n viimeiseksi. Joulukuussa 1995 hänet palkattiin New York Islandersin apuvalmentajaksi silloisen päävalmentajan Mike Milburyn alaisuuteen. Tammikuussa 1997, kesken kauden 1996–1997, Milbury, joka oli päävalmentaja-aikanaan myös Islandersin GM, astui syrjään päävalmentajan paikalta ja Bowness nimitettiin hänen seuraajakseen. Bowness toimi Islandersin päävalmentajana maaliskuuhun 1998, jolloin hänet erotettiin.
Heinäkuussa 1999 Bowness palkattiin Winnipeg Jetsin seuraajan Phoenix Coyotesin apuvalmentajaksi päävalmentaja Bob Francisin johtamaan valmennusryhmään. Hän toimi tehtävässä kuusi kautta ja Coyotes eteni tänä aikana kahdesti pudotuspeleihin. Kesken kauden 2003–2004 Francis irtisanottiin ja Bowness toimi päävalmentajana kauden kahdessakymmenessä viimeisessä ottelussa. Työsulun peruuttaman kauden 2004–2005 jälkeen Wayne Gretzky aloitti Coyotesin päävalmentajana ja Bowness jatkoi joukkueen apuvalmentajana kauden 2005–2006. Kesällä 2006 hänet palkattiin apuvalmentajaksi Vancouver Canucksin valmennusryhmään. Canucksin päävalmentajana toimi Alain Vigneault, joka oli Bownessin apuvalmentaja tämän toimiessa Ottawa Senatorsin päävalmentajana.
Bowness työskenteli Vancouverissa seitsemän vuotta, jona aikana joukkue voitti kahdesti NHL:n runkosarjan (Presidents’ Trophy) ja eteni kerran NHL:n loppuotteluihin pelaamaan Stanley Cupin voitosta. Boston Bruins voitti Canucksin kauden 2010–2011 loppuottelusarjassa. Päävalmentaja Vigneault sekä apuvalmentajat Bowness ja Newell Brown erotettiin vuonna 2013 joukkueen pudottua kahdesti peräkkäin pudotuspelien ensimmäisellä kierroksella.
Kesäkuussa 2013 Bowness palkattiin Jon Cooperin apuvalmentajaksi Tampa Bay Lightningiin.
Joulukuussa 2019 Bowness nimettiin Dallas Starsin väliaikaiseksi päävalmentajaksi Jim Montgomeryn tilalle. Bowness toimi edellisen kauden Starsissa Montgomeryn apuvalmentajana. Lokakuussa 2020 Stars nimesi Bownessin virallisesti päävalmentajakseen.
Rick Bowness on toiminut valmentajaurallaan kuuden eri NHL-joukkueen päävalmentajana. Hänen päävalmentajauransa NHL:ssä kattaa 463 runkosarjaottelua ja 15 pudotuspeliottelua.
Perhe
Bownessilla ja hänen vaimollaan Judylla on kolme lasta: pojat Ricky ja Ryan sekä tytär Kristen. Columbus Blue Jackets varasi Ryan Bownessin numerolla 236 NHL:n varaustilaisuuden 2001 kahdeksannella kierroksella.
Keskipaleoliittinen kausi
Keskipaleoliittinen kausi eli keskinen kivikausi oli noin 300 000 – 30 000 vuotta sitten. Ajan työkalut olivat melko alkeellisia, majoja osattiin tehdä ja tuli tunnettiin. Tehtiin kivestä nyrkki-iskureita. Tyypillinen ihmislaji oli neandertalinihminen, joka oli nykyihmistä "luolamiesmäisempi" ja oli levittäytynyt Afrikkaan, Eurooppaan ja Aasiaan. Neandertalinihmiset elivät pääasiassa metsästämällä. He maalasivat okravärillä ja tekivät alkeellista kivitaidetta. Neandertalinihmisen kulttuuria kutsutaan Moustierin kulttuuriksi ranskalaisen löytöpaikan mukaan. Nykyihminen kehittyi keskipaleoliittisella kaudella Afrikassa noin 150 000 – 90 000 vuotta sitten.
Keskipaleoliittinen työkaluperinne oli yhtenäinen, vaikka ihmiset asuivat erilaisissa ympäristöissä. Noin 100 000 vuotta sitten ihmiset levittäytyivät pohjoiseen melko kylminäkin ajanjaksoina. Elinkeinoina olivat edelleen metsästys sekä marjojen, hedelmien ja muu keräily. Vainajat haudattiin, luultavasti ilman runsaita hautalahjoja. Eräällä hauta-alueella La Ferrassiessa Lounais-Ranskassa kivessä on kuppimaisia syvennyksiä sekä kumpuja ja kiviaita. Tienšanin ylängöllä hautojen äärellä on poltettu tulta. Vainajia on ehkä maalattu okralla.
Väkimäärä oli ehkä kasvanut varhaispaleoliittiselta kaudelta. Luolissa asuminen yleistyi, mikä säilytti esineitä, jotka olisivat hävinneet leiripaikoilta avomaastossa. Pohjoisemmassa asuttiin jokilaaksoissa, joita ympäröivillä tundra-alueilla oli rehevää kasvillisuutta ja riistaa. Lämpiminä kausina ihminen ehkä karttoi tiheämetsäistä Välimeren aluetta, mutta kylminä se pysytteli Euroopassa Pyreneiden, Alppien ja Karpaattien eteläpuolella.
Kivityökalut viimeisteltiin jonkin verran aikaisempaa enemmän. Nykyajan ihmisen kivityökaluista päätellen työkalujen kädensija tehtiin luusta tai nahasta. Kaavinta, eskimoiden "naisten veistä", käytettiin samalla tavalla kuin satulaseppä käyttää puolikuuveistä.
Lähteet
Paleolitikum
Wheeling (Länsi-Virginia)
Wheeling on kaupunki Länsi-Virginian osavaltiossa, Yhdysvalloissa Ohio-joen itärannalla. Kaupungin alueesta valtaosa on Ohion piirikunnassa, pieni osa Marshallin piirikunnassa. Kaupungissa on noin 29 000 asukasta (arvio, 2006).
Historia
Wheelingin alueella oli alun perin Brittiläisen Virginian siirtokunnan asutusta alkaen vuodesta 1769, josta tuli myöhemmin tärkeä Virginian osavaltion kaupunki, joka perustettiin 1806. Kun Länsi-Virginia erosi Virginiasta 1863 ja muodosti oman osavaltionsa, asia päätettiin kaupungissa pidetyssä Wheelingin konventiossa. Kaupunki on toiminut osavaltion pääkaupunkina kahteen otteeseen vuosina 1863–1870 sekä 1875–1885, jonka jälkeen Charlestonista tuli pysyvästi osavaltion pääkaupunki.
Aiheesta muualla
thumb|left|350px|Downtown Wheeling Ohio-joelta nähtynä thumb|left|350px|Ohio-joen ylittävä silta
Sadi Sandell
pienoiskuva|Sadi Sandell. Henrik Sadi Seleme Sandell (15. joulukuuta 1891 Turku – 9. maaliskuuta 1986 Turku ) oli suomalainen yritysjohtaja. Hän oli Oy Finlayson-Forssa Ab:n apulaisjohtaja 1942–1947, toimitusjohtaja 1947–1962 ja hallituksen puheenjohtaja vuodesta 1963. Hän sai vuorineuvoksen arvon 1950.
Asterix Intiassa
Asterix Intiassa on Asterix seikkailee -sarjan 28. osa, joka julkaistiin vuonna 1987.
Juoni
Fakiiri Kakkulah saapuu kaukaisesta Intiasta taikamatolla gallialaisten kylään. Hän tarvitsee bardi Trubadurixia tuomaan laulullaan sateen valtakuntansa ylle, sillä monsuunin aikana ei ole satanut lainkaan ja nälänhätä uhkaa koko Gangesin laaksoa. Kuiva kausi alkaa tuhannen ja yhden tunnin kuluessa, ja ellei sadetta tule sitä ennen, guru Tekilah uhraa prinsessa Raesaden alttarilla jumalien lepyttämiseksi. Asterix, Obelix ja Trubadurix lähtevät Kakkulahin mukaan Intiaan.
Osakan tiedemuseo
Osakan tiedemuseo on tiedemuseo Nakanoshiman saarella Osakassa. Se avattiin vuonna 1989 juhlistamaan Osama kaupungin muodostamisen 100-vuotispäivää.
Museolla on näyttelytiloja neljässä kerroksessa, ja se suunniteltiin alkujaan erityisesti lapsia varten. Sen näyttelyissä on esillä erityisesti maailmankaikkeus, kemia, sähkö ja energia. Ensimmäinen kerros keskittyy sähköön ja energiaan, ja siellä on esillä muun muassa generaattoreita ja vanhoja kodin elektroniikkalaitteita. Toinen kerros on tarkoitettu pienille lapsille ja heidän huoltajilleen, ja siellä on mahdollisuus omin käsin kokea tiedemaailmaa. Kolmannessa kerroksessa on erilaisia elämää tukevia kemiallisia materiaaleja, ja neljäs kerros keskittyy maailmankaikkeuteen ja sen tutkimiseen.
Näyttelyiden lisäksi museossa järjestetään päivittäin tiede-esitys. Lisäksi siellä on planetaario ja Imax-teatteri.
Kartano
thumb|[[Fiskarsin kartano vuoden 1982 postimerkissä]] thumb|[[Hakoisten kartano Hämeessä]] thumb|[[Louhisaaren kartano vuoden 1982 postimerkissä]] thumb|[[Sjundbyn kartano vuoden 1982 postimerkissä]] Kartano tarkoittaa suurtilaa tai sen isoa päärakennusta. Kartanolle ei ole tarkkaa määritelmää. Kartano on yleensä suurtila, joka on vauras ja sen omistukseen liittyy paljon metsää ja maata. Kartanoon liittyy usein puutarha.
Taustaa
Alkujaan kartano perustui yleensä säterivapauteen tai läänitykseen, ja se oli omavarainen elintarvikkeiden ja muidenkin tavaroiden suhteen. Siellä vietettiin yleensä säädynmukaista elämää. Lisäksi kartanoilla oli usein torppia ja runsaasti peltoa ja metsää. Kartanoita asuttivat alun perin aateliset, mutta myöhemmin kartanoita siirtyi myös talonpoikien omistukseen.
Etymologisesti nimitys juontuu ruotsin sanasta herrgård ’herraskartano’, tarkemmin sanasta gård ’piha, aitaus, linnoitus’.
Kartanoiden omistajat olivat aiemmin yleensä aatelisia tai muita säätyläisiä, mutta myöhemmin kartanoita saattoivat omistaa myös talonpojat.
Kuninkaankartanot
Kartanoita on ollut itsenäisiä ja niin sanottuja kruununkartanoita (kuninkaan omistamia). Kuninkaankartanot olivat kruunun omistamia suuria maatiloja. Ne olivat valtion hallinnon keskuspaikkoja, joihin kerättiin veroja. Lisäksi ne toimivat mallikartanoina talonpojille. Kuninkaankartanot olivat yleensä voudin tai lampuodin hoitamia. Kuninkaankartanoista käytettiin eri nimityksiä kuten: herraskartano, karjakartano ja mallikartano.
Kartanot Suomessa
Suomessa kartanoihin luetaan rälssisäterit, kruununkartanot sekä muunlaiset suuret tilat, jotka historiallisesti ovat olleet säätyläisten omistuksessa. Komeita aatelissukujen omistamia kartanoita on kutsuttu herraskartanoiksi ja Itä-Suomessa hoveiksi. Herraskartanot ovat voineet olla sekä tehokkaita maa- ja metsätaloustiloja että säätyläisten seuraelämän näyttämöitä. Suomen vanhoista herraskartanoista yli puolet sijaitsee Varsinais-Suomessa. Valtion omistamia, kruununkartanoita vaatimattomampia tiloja on kutsuttu latokartanoiksi. Myös ensimmäisiä 1600- ja 1700-luvuilla perustettuja rautaruukkeja ja suurempia sotilasvirkataloja voidaan pitää kartanoina.
Viron moisiot
Virossa herraskartanoa kutsutaan moisioksi. Kadonneen baltiansaksalaisen kulttuurin muistomerkkinä Virossa on säilynyt runsaasti moisioita, vaikka niistä suuri osa on aikojen saatossa rappeutunut tai hylätty. Moisioiden alkumuotona pidetään muinais-Viron ylimysten yksityistiloja, ja ensimmäisten moisioiden lasketaan syntyneen 1200-luvun alussa. Moisioita oli 1500-luvun alussa yli 200 ja 1800-luvun puolivälissä jo noin 1 120.
Kirjallisuutta
Gutshof Estate (land) Finca Landgoed Gods (fastighet)
Episodi (lehti)
Episodi on suomalainen elokuviin keskittynyt aikakauslehti, joka on ilmestynyt vuodesta 2003. Lehden päätoimittaja on Jouni Vikman, ja sitä julkaisee Pop Media.
Kansallisen mediatutkimus KMT:n mukaan lehden lukijamäärä on 72 000 (2011).
Historia
Ensimmäisenä vuonna lehteä ilmestyi ainoastaan yksi numero, vuonna 2004 seitsemän numeroa ja kahtena seuraavana vuonna kymmenen numeroa kumpanakin. Vuoden 2007 alusta Episodi yhdistyi DVD Hohto -lehden kanssa, ja siitä lähtien lehti on ilmestynyt kerran kuukaudessa lukuun ottamatta vuotta 2017, jolloin ilmestyi 11 numeroa.
Taekwondo kesäolympialaisissa 2020 – miesten yli 80 kg
Miesten yli 80 kg painoluokka taekwondossa Tokion olympialaisissa 2020 kilpailtiin 27. heinäkuuta Makuhari Messe Hall A:ssa. Kilpailuun osallistui 16 taekwondoinia.
Olympiaturnauksen voitti Venäjän olympiakomiteaa edustanut Vladislav Larin, joka voitti loppuottelussa pohjoismakedonialaisen Dejan Georgievskin 15–9. Pronssia saavuttivat eteläkorealainen In Kyo-don ja kuubalainen Rafael Alba.
Arviokirja
Arviokirja on ammattilaisen laatima asiakirja kiinteän- tai irtaimen omaisuuden sen hetkisestä realistisesta markkina-arvosta.
Arvion kohteena on yleisimmin asunto-osake (irtain) tai kiinteistö (kiinteä), sillä mahdollisesti sijaitsevine rakennuksineen. Arviokirja pyydetään useimmin vakuutusyhtiön / rahoituslaitoksen (pankki) pyynnöstä tai esimerkiksi kuolinpesän jakamisen yhteydessä perukirjan laatimista varten. Arviokirjan laatija tutustuu henkilökohtaisesti paikan päällä arvioitavaan kohteeseen ja tekee siitä tarvittavat dokumentoinnit. Lisäksi arviointiin tarvitaan aina isännöitsijän todistus (isännöitsijäntodistus, tuloslaskelma, tase, talousarvio, energiatodistus, yhtiöjärjestys ja kunnossapitosuunnitelma) asunto-osakkeen osalta tai kiinteistöasiakirjat (kiinteistörekisteriote, lainhuutotodistus, rasitustodistus ja vuokraoikeudesta lisäksi todistus vuokraoikeudesta ja vuokraoikeutta koskeva rasitustodistus).
Arviokirja laaditaan tilanteen mukaan jollakin kolmesta nykyisin hyväksytystä menetelmästä. Menetelmiä ovat kauppa-arvo-, tuottoarvo- ja kustannusarvomenetelmä. Todistuksen antajalta edellytetään Auktorisoitu kiinteistöarvioitsija (AKA) -pätevyyttä.
Arviokirjan laadinnasta peritään vuonna 2018 noin 150–350 euron suuruinen palkkio.
Suomi hiihdon maailmanmestaruuskilpailuissa 2013
Suomi osallistui vuoden 2013 hiihdon MM-kilpailuihin Val di Fiemmessä 20. helmikuuta – 3. maaliskuuta. Maastohiihtoon valittiin 17 hiihtäjää, yhdeksän miestä ja kahdeksan naista. Mäkihyppyyn valittiin neljä miestä sekä yksi nainen. Yhdistettyyn valittiin viisi suomalaista.
Gilbreathin konjektuuri
Gilbreathin konjektuuri on alkulukuihin liittyvä lukuteoriaotaksuma, jonka Norman L. Gilbreath julkaisi vuonna 1958.
Suomi hiihdon maailmanmestaruuskilpailuissa 2013
Suomi saavutti kisoista yhden mitalin – pronssisen – joka tuli naisten parisprintistä Krista Lähteenmäelle ja Riikka Sarasoja-Liljalle.
Gilbreathin konjektuuri
Määritelmä
Kirjoitetaan kaikki alkuluvut jonoon:
Suomi hiihdon maailmanmestaruuskilpailuissa 2013
Miehet
Mäkihypyssä järjestettiin normaalimäki HS106, suurmäki HS134 ja joukkuekilpailu suurmäestä.
Gilbreathin konjektuuri
Määritelmä
Muodostetaan sitten näin saadusta jonosta kahden peräkkäisen luvun erotuksen itseisarvo ja tehdään näistä uusi jono. Jatkamalla näin saadaan seuraavat jonot:
Suomi hiihdon maailmanmestaruuskilpailuissa 2013
Naiset
Naisten mäkihypyssä järjestettiin normaalimäki HS106.
Gilbreathin konjektuuri
Määritelmä
Yhtäpitävästi olkoon a_n jonon n:s alkio ja b_n uuden jonon n:s alkio. Nyt
Suomi hiihdon maailmanmestaruuskilpailuissa 2013
Yhdistetty
Yhdistetyssä järjestetään Gundersenin normaali- ja suurmäki, joukkuekilpailu normaalimäestä sekä parikilpailu suurmäestä.
Gilbreathin konjektuuri
Määritelmä
Gilbreathin konjektuurin mukaan jokaisen jonon ensimmäinen luku on 1, lukuun ottamatta ensimmäistä jonoa. Jokaisen jonon toinen luku on siis oltava 0 tai 2, lukuun ottamatta ensimmäistä jonoa. Otaksuma on varmistettu todeksi lukuun 1013 asti.
Jo ennen Gilbreathia François Proth oli löytänyt ja julkaissut ilmiön vuonna 1878. Proth väitti myös todistaneensa sen, mutta todistus oli virheellinen.
Selim Palmgren
Selim Gustaf Adolf Palmgren (16. helmikuuta 1878 Pori – 13. joulukuuta 1951 Helsinki) oli suomalainen säveltäjä ja pianisti.
Elämä
Palmgren syntyi Porissa vuonna 1878. Hän kirjoitti ylioppilaaksi Porin Lyseon lukiossa. Hän alkoi opiskella musiikkia Helsingin musiikkiopistossa syksyllä 1895. Vuonna 1899 Palmgren muutti Saksaan opiskelemaan Ferruccio Busonin johdolla. Palmgrenin opettajiin kuului myös Konrad Ansorge, joka itse oli aikanaan ollut Lisztin oppilas. Vuonna 1910 sai ensiesityksensä Palmgrenin ainoa ooppera Daniel Hjort. Hän valmisteli toistakin oopperaa, Der Student von Prag, mutta se ei koskaan valmistunut. Pian tämän jälkeen Palmgren meni naimisiin oopperalaulaja Maikki Pakarisen kanssa. Maikki Pakarisen edellinen puoliso oli Armas Järnefelt. Pariskunta asui 1914–1915 Tukholmassa ja Kööpenhaminassa. Palmgren esiintyi myös Yhdysvalloissa ja toimi vuosina 1921–1926 siellä sävellyksen professorina Rochesterin Eastman School of Musicissa.
Maikki-puoliso kuoli 1929 aivohalvaukseen sairaalassa saatuaan vakavan sairauskohtauksen Palmgrenin kantaatin Turun lilja kantaesityksen kenraaliharjoituksissa Turun tuomiokirkossa. Palmgren solmi vuonna 1930 uuden avioliiton edesmenneen vaimonsa suosikkioppilaan, virolaissyntyisen laulajattaren Minna Talwikin (1902–1983) kanssa. Vuodesta 1939 lähtien Palmgren toimi Sibelius-Akatemiassa (ent. Helsingin konservatorio) sävellyksen professorina, ja ennen sitä vuosina 1929–1939 pianonsoiton lehtorina.
Palmgren kuoli Helsingissä joulukuussa 1951. Hänet on haudattu Hietaniemen hautausmaan Taiteilijainmäelle. Porin kaupungin musiikkioppilaitos Palmgren-konservatorio on nimetty hänen mukaansa.
Palmgrenin veli oli säveltäjä Allan Palmgren. Hänen sisarentyttärensä oli runoilija Ingrid Savolainen.
Palmgrenin elämästä kertova elokuva Selim sai ensi-iltansa Pori Film Festivalilla marraskuussa 2019.
Mikko Hovi
Mikko Hovi (11. lokakuuta 1879 Koivisto – 10. heinäkuuta 1962 Helsinki) oli suomalainen taiteilija ja kuvanveistäjä.
Selim Palmgren
Musiikki
Palmgrenin tuotannossa on vaikutteita muun muassa impressionismista. Aikalaiset kutsuivat häntä ”Pohjolan Chopiniksi”, ja hänen pianotuotantonsa onkin monipuolinen. Osa pianoteoksista on sarjoja, osa yksittäiskappaleita. Tunnetuimpia esimerkkejä ovat ”Kevät” (op. 27), ”24 preludia” (op. 17), ”Kolmikohtauksinen nokturno” (op. 72) ja ”Nuoruus” (op. 28). Ainoa teos kahdelle pianolle on ”Maskenball” (op. 36). Paljon soitettu on myös pianokonsertto nro 2, ”Virta” (op. 33), joka oli pitkään mm. kuuluisan pianistin Ignaz Friedmanin ohjelmistossa.
Mikko Hovi
Mikko Hovin vanhemmat olivat maanviljelijä Abram Hovi sekä Judit Pönni. Hovi avioitui kahdesti. Yhdessä vaimonsa kanssa tehdyn jälkisäädöksen mukaisesti Mikko Hovin taiteellisen tuotannon sai perintönä taiteilijan kuoleman jälkeen Hämeenlinnan taidemuseo, jonka kokoelmissa on näin ollen runsaasti Hovin teoksia. Hänen teoksiaan on nähtävillä myös Ateneumin kokoelmissa, Amos Andersonin taidemuseossa, Lahden taidemuseossa sekä Kemin taidemuseossa.
Selim Palmgren
Musiikki
Palmgren jatkoi säveltämistä vanhoille päivilleen asti. Esimerkiksi Sonatina (op. 113) ja selloteokset op. 114 ovat syntyneet viimeisinä elinvuosina.
Mikko Hovi
Nuorena Hovi työskenteli merimiehenä. Hän opiskeli Taideteollisuuskeskuskoulussa vuosina 1907–1911 sekä 1916. Vuosien 1911–1914 aikana hän työskenteli Gunnar Finnen apulaisena. Hän suoritti ensimmäisen esiintymisensä kuvanveistäjänä vuonna 1915. Hovi osallistui pitkän elämäntyönsä aikana melko harvoin julkisiin näyttelyihin Suomessa ja tällöinkin vain yhteisnäyttelyihin. Hän asetti töitään näytteille Suomen Taiteilijain näyttelyihin 1930-1950-luvulla.
Julkisia teoksia
Lisäksi hän on tehnyt lukuisia puuveistoksia Suomen maaseudulla sijaitseviin kirkkoihin.
Sia
Sia Kate Isobelle Furler (s. 18. joulukuuta 1975 Adelaide, Australia), paremmin tunnettu nimellä Sia, on australialainen laulaja ja lauluntekijä.
Sia on julkaissut soolourallaan kahdeksan albumia, joista uusin Everyday Is Christmas julkaistiin marraskuussa 2017. Hänen kuudes albuminsa 1000 Forms of Fear nousi Yhdysvalloissa Billboard 200 -listan kärkeen heinäkuussa 2014. Albumi ja sen ensimmäinen single "Chandelier" menestyivät myös kansainvälisesti.
Sia on tehnyt yhteistyötä monien muiden artistien kanssa. Uransa alkupuolella Sia esiintyi Zero 7 -yhtyeen kanssa. Sia on laulanut David Guettan kappaleilla "Titanium", "Flames" ja "She Wolf" sekä Flo Ridan kappaleella "Wild Ones". Hän on kirjoittanut musiikkia muun muassa Christina Aguileralle, Katy Perrylle, Lea Michelelle, Maroon 5:lle ja Rihannalle.
Sian musiikkia on kuultu useissa televisiosarjoissa. Kappale "Breathe Me" on ollut mukana sarjoissa Mullan alla ja Holby Cityn sairaala. Hänen musiikkiaan on esitetty myös muun muassa tv-sarjoissa Greyn anatomia, CSI: Miami ja Dollhouse.
Alkuaika (1996–2003)
Sia Furler kuului australialaiseen acid jazz- ja indie-järjestöön nimeltä Crisp, joka julkaisi kaksi albumia, joiden nimet ovat Word and the Deal sekä Delirium. Vuonna 1997 Sia julkaisi itsenäisen levy-yhtiön avulla ensimmäisen sooloalbuminsa OnlySee. Sia ei saavuttanut kovinkaan suurta julkista suosiota ennen kuin muutti samana vuonna Isoon-Britanniaan.
Sia sai levytyssopimuksen Sony Musicin tytäryhtiöltä DancePoolilta vuonna 2000. Hän julkaisi seuraavana vuonna albumin Healing Is Difficult. Albumin musiikki yhdisteli R&B:ta ja jazzia, ja sanoitukset käsittelevät muun muassa Sian poikaystävän Danin kuolemaa. Kappale "Taken for Granted" nousi Ison-Britannian singlelistan sijalle 10. Sia oli kuitenkin tyytymätön levy-yhtiön työhön albumin promootiossa ja vaihtoi levy-yhtiötä Sonysta Go! Beat Recordsiin.
Colour the Small One (2004–2006)
Vuonna 2005 Sia jätti levy-yhtiön, koska albumia ei otettu julkaistavaksi Yhdysvalloissa ja sitä ei ollut Sian mielestä markkinoitu tarpeeksi. Albumin kappale "Breathe Me" alkoi kuitenkin saada suosiota sen oltua mukana Mullan alla -televisiosarjassa. Colour the Small One julkaistiin kappaleen saaman suosion takia Yhdysvalloissa vuonna 2006. Yhdysvaltojen julkaisussa on mukana neljä bonusraitaa.
Lady Croissant ja Some People Have Real Problems (2007–2009)
Sia julkaisi ensimmäisen livealbuminsa Lady Croissant Yhdysvalloissa vuonna 2007. Albumilla oli mukana kahdeksan livekappaletta hänen konsertistaan New Yorkin Ballroomissa vuodelta 2006 ja uusi studioraita "Pictures".
Sian seuraava albumi Some People Have Real Problems nousi Billboardin listalla sijalle 30 vuonna 2008. Albumi oli ehdolla vuoden läpimurtoalbumiksi ARIA-palkintogaalassa.
We Are Born (2010–2013)
Sian viides albumi We Are Born julkaistiin vuonna 2010. Albumi myi Australiassa kultaa. Se nousi listoille useissa maissa. Albumin kappale "I'm in Here" on ollut mukana televisiosarjoissa Gossip Girl, Nikita ja Rookie Blue.
Sia julkaisi ensimmäisen kokoelma-albuminsa Best of... Australiassa vuonna 2012. Albumi sisältää kappaleita Sian albumeilta, Twilight – Epäilys -elokuvan soundtrackilla olleen kappaleen "My Love" sekä Sian David Guettan ja Zero 7:n kanssa levyttämiä kappaleita.
This is Acting
Sian uusin albumi This Is Acting julkaistiin 29. tammikuuta 2016. Albumin ensimmäinen single "Alive" julkaistiin 24. syyskuuta 2015.
Yhteistyö muiden artistien kanssa
Sia levytti lauluosuuksia Zero 7 -yhtyeen kolmelle ensimmäiselle albumille, ja esiintyi myös yhtyeen keikoilla. Hänen ääntään voi kuulla muun muassa yhtyeen kappaleilla "Destiny" ja "Distractions", joita Sia esitti pitkään myös omilla keikoillaan.
Sia on myös levyttänyt Hilltop Hoodsin kanssa hitin nimeltä "I love it".
Sia kirjoitti David Guettan kanssa kappaleen "Titanium". Hänen ei itse kuitenkaan ollut alun perin tarkoitus laulaa julkaistavalla albumiversiolla, sillä hän ei omien sanojensa mukaan välittänyt julkisuudesta. Myöhemmin hän kuitenkin kertoi Twitterissä, että kappale julkaistaan ilmeisesti sittenkin hänen laulamanaan. David Guetta kertoi, ettei edes tahtonut antaa kappaletta muille laulettavaksi kuultuaan Sian demon, sillä se oli täydellinen sellaisenaan. Julkaisunsa jälkeen kappale nousi listaykköseksi Brasiliassa, Israelissa ja Isossa-Britanniassa. Yhdysvalloissa se nousi singlelistan sijalle 7 ja Suomessa sijalle 3.
Sia on kirjoittanut kappaleita muille artisteille. Hän teki musiikkia Christina Aguileran albumille Bionic. Sia on sanoittanut Rihannan kappaleen "Diamonds" ja osallistunut sen säveltämiseen. Hän on työskennellyt myös muun muassa Flo Ridan, Britney Spearsin, Rita Oran, Lea Michelen ja Katie Noonanin kanssa.
Ihmissuhteet
Sia on kertonut avoimesti olevansa biseksuaali. "Olen aina ollut avoin siitä. Ihmiset mässäilevät sillä nyt, koska menestyn." hän sanoi Scotland On Sunday -lehden haastattelussa vuonna 2008.
Sia pitää nuoruutensa poikaystävää Dania ensirakkautenaan. Hänen oli tarkoitus muuttaa Danin luo Lontooseen. Dan kuoli auto-onnettomuudessa Lontoossa ennen Sian suunniteltua tuloa. Sen jälkeen Sia kärsi alkoholismista ja väärinkäytti lääkkeitä (Xanax, Oxycontin). Sia on kirjoittanut menetyksestä Healing Is Difficult -albumin sanoituksissa.
Sia on seurustellut Le Tigre -yhtyeen JD Samsonin kanssa. Pari erosi vuonna 2011. Vuonna 2014 Sia meni naimisiin elokuva-alalla työskentelevän Anders Langin kanssa. Pariskunta ilmoitti joulukuussa 2016 eronneensa.
Terveys
Sialla diagnosoitiin autoimmuunisairaus Gravesin tauti vuonna 2010. Neljä kuukautta diagnoosin jälkeen Sia kertoi haastattelussa terveydentilansa parantuneen levon ja hoidon ansiosta. Lokakuussa 2019 Sia twiittasi sairastavansa Ehlers-Danlosin syndroomaa (EDS).
Sia sairastaa myös kaksisuuntaista mielialahäiriötä. Hän on puhunut haastatteluissa masennusjaksoista, jolloin hän harkitsi itsemurhaa. Sia on kertonut että vuonna 2010 hän oli erittäin masentunut ja kerkesi tehdä jo itsemurhakirjeen. Sia on kertonut kärsineensä riippuvuuksista alkoholiin ja lääkkeisiin, mutta päässensä aineista kuiville.
Aktivismi
Sia on vegaani. Hän on toiminut eläinten oikeuksien puolesta muun muassa PETA-järjestön kampanjassa ja Beagle Freedom -projektissa.
Kotkanneva
Kotkanneva on luonnonsuojelualue entisen Kälviän kunnan alueella Kokkolassa. Se sijaitsee Kälviän Yhteishirsimetsä -nimisen yhteisalueen kaakkoisosassa Halsuan ja Toholammin kuntien välissä. Alueen pinta-ala on noin 3 305 hehtaaria. Kotkannevan suoalue on erämainen, ja sijaitsee laajojen asumattomien alueiden keskellä. Ainoastaan metsätieverkostot pirstovat aluetta. Alue kuuluu Natura 2000 -luonnonsuojeluohjelmaan.
Alue on arvokas suokasviyhdyskuntiensa sekä uhanalaisen tai harvalukuisen nisäkäs- ja lintulajistonsa ansiosta. Linnusto on laji- ja yksilömäärältään runsas. Uhanalaisista petolintulajeista on tavattu ainakin nuoli- ja tuulihaukka. Muita pesiviä petolintuja ovat sinisuohaukka, varpushaukka ja suopöllö. Pesimälajistoon kuuluu runsaasti kahlaajalintuja, muun muassa jänkäkurppa ja jänkäsirriäinen, muita vesilintuja ovat muun muassa metsähanhi ja joutsen. Alueen nisäkkäitä ovat esimerkiksi karhu, metsäpeura ja saukko.
Lähteet
63.55556°N, 24.34444°W
Blood Ceremony Films
Blood Ceremony Films on riippumaton pääkaupunkiseudulla toimiva, lähinnä kauhueroottisia elokuvia tuottava ryhmä. Elokuvien ohjaajana ja tuottajana toimii Sami Haavisto. Ryhmä koostuu kokonaan vapaaehtoisista henkilöistä, eikä kenellekään heistä makseta palkkaa. Ryhmässä on noin 150 jäsentä (joista 50 aktiivista) ja jäsenistö koostuu harrastajista alan ammattilaisiin.
Ryhmän elokuvista on ollut arvosteluja useissa elokuva-alan lehdissä ja sitä on myös haastateltu Subtv:lla lokakuussa 2004.
Vuonna 2008 ryhmä alkoi julkaista neljä kertaa vuodessa ilmestyvää Blood Ceremony Magazine -lehteä, joka käsittelee muun muassa kauhu-, gore-, roska- ja independent-elokuvia. Samana vuonna ryhmä allekirjoitti levityssopimuksen englantilaisen Redemption Filmsin kanssa Blood Ceremonyn kolmen ensimmäisen elokuvan julkaisemisesta DVD:llä kansainvälisesti.
Breaking Benjamin
Breaking Benjamin on yhdysvaltalainen post-grunge-yhtye, joka on perustettu vuonna 1998 Wilkes-Barressa, Pennsylvaniassa.
Breaking Benjamin on julkaisut viisi albumia, ja yhtyeen tunnetuimmat kappaleet ovat "Polyamorous", "So Cold", "The Diary of Jane" ja "I Will Not Bow". Yhtyeen levyjä on myyty maailmanlaajuisesti yli viisi miljoonaa kappaletta.
Historia
Yhtyeen perustivat vuonna 1998 Benjamin Burnley ja Jeremy Hummel. Breaking Benjamin keräsi nopeasti paikallisia faneja. Vuonna 1999 yhtyeen nimi oli hetken aikaa "Plan 9". 2000-luvulla yhtye vaihtoi jäseniään, kun mukaan tulivat Aaron Fink ja Mark Klepaski. Samalla yhtye muutti nimensä taas Breaking Benjaminiksi.
Breaking Benjamin teki sopimuksen Hollywood Recordsin kanssa vuonna 2001. Ensimmäinen albumi, Saturate, julkaistiin elokuussa 2002. Levy myi noin 300 000 kappaletta. Albumin ensimmäinen single "Polyamorous" oli kohtuullisen hyvä menestys, vaikka ei ollutkaan koko kansan suosikkikappale.
Seuraava julkaisu oli kesäkuussa 2004 We Are Not Alone -albumi, joka sisälsi hittisinglen "So Cold". Kappale ylsi peräti toiseksi Mainstream Rock -listalla. Syksyllä 2004 yhtyeen perustaja ja rumpali Jeremy Hummel erotettiin yhtyeestä. Myöhemmin syyskuussa 2005 Hummel vaati oikeusistunnon kautta 8 miljoonan dollarin korvauksia, koska hänelle ei maksettu yhtyeen sanoitustyössä avustamisesta. Lokakuussa 2006 yhtye julkisti virallisilla sivuillaan tulleensa Hummelin kanssa yhteisymmärrykseen oikeusasian kanssa.
Kolmas albumi Phobia julkaistiin elokuussa 2006 ja oli Billboard-albumilistan toinen. Ensimmäinen single "The Diary of Jane" julkaistiin toukokuussa 2006. Kappale ylsi parhaimmillaan Mainstream Rock -listoilla toiseksi. Syksyllä 2006 yhtye aloitti Yhdysvalloissa lähinnä itäisiin osavaltioihin keskittyvän kiertueensa.
5. elokuuta 2009 Breaking Benjamin julkisti MySpace-sivullaan neljännen albumin olevan nimeltään Dear Agony. Se julkaistiin 29. syyskuuta 2009. Lisäksi albumin single I Will Not Bow esiintyy Surrogates-elokuvan soundtrackilla. Vuoden 2010 alussa Burnley tiedotti kärsivänsä terveydellisistä ongelmista, joiden johdosta yhtye jäi tauolle.
Uskonnollinen yhdyskunta
Uskonnollinen yhdyskunta on Suomen uskonnonvapauslain mukaan joko:
Breaking Benjamin
Historia
Vuonna 2013, Benjamin Burnley ilmoitti yhtyeen virallisella sivulla, että hän on voittanut nimen "Breaking Benjamin" itselleen, ja samalla ilmoitti yhtyeen taas jatkavan. Rumpali Chad Szeliga erosi itse yhtyeestä pari päivää myöhemmin Burnleyn ilmoituksen jälkeen "näkemyksellisistä eroista" johtuen, jolloin Benjamin Burnley jatkoi yhtyeen ainoana jäsenenä.
Vuonna 2014 Breaking Benjamin palasi takaisin uudella kokoonpanolla ja ilmoitti työstävänsä viidettä levyä. Yhtyeen viides albumi, Dark Before Dawn, julkaistiin 23. kesäkuuta 2015. Albumi aloitti vahvasti myyden yli 140 000 kappaletta ensimmäisen viikon aikana. Dark Before Dawn on myös yhtyeen ensimmäinen albumi, joka on yltänyt Yhdysvaltojen virallisen Billboard 200 -albumilistan sijalle yksi aloitusviikollaan. Albumia on kehuttu sen uskollisuudesta vanhalle materiaalille, tosin sitä on myös kritisoitu samasta syystä.
Uskonnollinen yhdyskunta
Kaikki uskonnolliset ryhmät eivät ole uskonnollisia yhdyskuntia. Uskonnollinen ryhmä voi harjoittaa toimintaansa myös aatteellisena yhdistyksenä, joko rekisteröityneenä tai rekisteröimättömänä. Ryhmän taustalla voi olla myös säätiö kuten Pelastusarmeijalla.
Breaking Benjamin
Historia
Vaikka yhtye on aloittamassa uutta kiertuetta levyn johdosta, Burnley on kommentoinut olevansa yhä hyvin sairas ja kärsivänsä kovista kivuista.
Uskonnollinen yhdyskunta
Uskonnollisista yhdyskunnista on säädetty uskonnonvapauslaissa. Osa uskonnonvapauslain pykälistä koskee kaikkia uskonnollisia yhdyskuntia, osa ainoastaan rekisteröityjä uskonnollisia yhdyskuntia. Suomen evankelisluterilaista kirkkoa ja Suomen ortodoksista kirkkoa koskevat myös kirkkolainsäädäntö ja laki ortodoksisesta kirkosta.
Rekisteröity uskonnollinen yhdyskunta on yksityisoikeudellinen yhteisö. Evankelis-luterilaisella ja ortodoksisella kirkolla on erityinen julkisoikeudellinen asema.
Breaking Benjamin
Jäsenet
thumb|Benjamin Burnley esiintymässä vuonna 2010.
Uskonnollinen yhdyskunta
Rekisteröity uskonnollinen yhdyskunta
Rekisteröidyistä uskonnollisista yhdyskunnista on säädetty uskonnonvapauslaissa. Niihin sovelletaan myös tiettyjä yhdistyslain säädöksiä.
Uskonnonvapauslaissa on säännökset yhdyskunnan perustamisesta, rekisteröinnistä ja yhdyskuntajärjestyksestä.
Yhdyskuntia on saanut perustaa vapaasti vuodesta 1923 alkaen. Tätä ennen vuodesta 1889 alkaen sai perustaa vain sellaisia kristittyjä uskontokuntia, jotka "seisovat muun protestanttisen kuin evankelis-lutherilaisen uskonopin kannalla".
Yhdyskunnat ja jäsenyys
Uskonnollisia yhdyskuntia on virallisesti lähes 150. Käytännössä kuitenkin esimerkiksi suomenkieliset baptistit ja ruotsinkieliset baptistit ovat muodollisesti omia yhteisöjään, ja Turun ja Helsingin juutalaisseurakunnat virallisesti erillisiä; toisaalta muun muassa Jehovan todistajat on virallisesti yksi yhdyskunta, joka on sisäisesti jakautunut seurakuntiin. Suurimmat yhdyskunnat (evankelisluterilaista ja ortodoksista kirkkoa lukuun ottamatta) ovat Jehovan todistajat, Suomen vapaakirkko ja Katolinen kirkko Suomessa. Helluntailiike on toiminut yhdistyksinä, mutta pieni osa seurakunnista on liittynyt Helluntaikirkon yhteyteen. Jos tarpeeksi monet yhdistysseurakunnat siirtyvät yhdyskuntaan, tulee Suomen Helluntaikirkosta Suomen suurin yhdyskunta.
Uskonnollisen yhdyskunnan jäsenyys on väestötieto ja se merkitään väestötietojärjestelmään. Vanhemmat voivat liittää alle 12-vuotiaan uskonnollisen yhdyskunnan jäseneksi. 12 vuotta täyttäneen liittäminen tai erottaminen vaatii myös hänen oman suostumuksensa. 15 vuotta täyttänyt taas voi itse erota tai liittyä vanhempien suostumuksella. Liittyminen tapahtuu ilmoittamalla ko. yhdyskunnalle, joka voi valita jäsenensä. Eroamisesta voi ilmoittaa kirjallisesti myös Digi- ja väestötietovirastolle tai Ahvenanmaan valtionvirastolle.
Rekisteröidyn uskonnollisen yhdyskunnan ja rekisteröidyn yhdistyksen eroja
Rekisteröidyn uskonnollisen yhdyskunnan ja rekisteröidyn yhdistyksen eroista osa seuraa suoraan uskonnonvapauslaista. Toisaalta erillinen oikeushenkilön muoto mahdollistaa muissa säädöksissä helpon erottelun, jonka ansiosta uskontokuntia voidaan yhdistyksiin nähden helposti syrjiä tai suosia.
Yhdyskunnilla on joitakin etuja yhdistyksiin nähden, muun muassa varainsiirtoveroa ei tarvitse yhdyskunnan maksaa. Yhdyskunnat voivat anoa vihkimisoikeutta, yhdistykset (esimerkiksi uskonnottomia katsomuksia edustavat Humanistiliitto ja Vapaa-ajattelijain liitto) eivät voi. Lisäksi uskonnollinen yhdyskunta voi hankkia viiniä ehtoolliskäyttöön verottomasti.
Lakimuutoksia
Vuoden 2003 lainmuutos lähensi rekisteröityjä uskonnollisia yhdyskuntia yhdistyksiin. Se muun muassa poisti yhdyskunnilta rajoituksen omistaa ilman erillislupaa muuta kiinteistöä kuin kirkon, hautausmaan ja vastaavaa omaan toimintaan käytettyä tilaa. 1. elokuuta 2006 saakka kukaan ei saanut kuulua samaan aikaan kuin yhteen uskonnolliseen yhdyskuntaan. Samalla hetkellä astui voimaan myös kirjanpitovelvollisuus yhdyskunnille, samalla tavoin kuin yhdistyksillä oli jo aiemmin.
Muutospyrkimyksiä
Kirkon ja valtion eron kannattajien mukaan valtion tulee olla uskontoihin nähden puolueeton. Muun muassa Vapaa-ajattelijain liiton mielestä kaksi kansankirkkoa, Suomen evankelis-luterilainen kirkko ja Suomen ortodoksinen kirkko, tulee muuttaa tavallisiksi yhdistyksiksi, jotka perivät jäsenmaksunsa kuten muutkin yhdistykset eivätkä kirkollisveron kautta. Kirkoilla ei tulisi olla julkisoikeudellista asemaa eikä mitään erioikeuksia. Lainsäädännössä ei liiton mukaan tarvita erillistä rekisteröidyn uskonnollisen yhdyskunnan käsitettä, vaan uskontokunnat voisivat järjestäytyä tavallisiksi yhdistyksiksi. Tämä parantaisi liiton mielestä uskonnonvapautta ja antaisi mahdollisuuden kuulua useisiin uskontokuntiin. Myös uuden uskontokunnan perustaminen helpottuisi.
Pontos (mytologia)
Pontos oli kreikkalaisessa mytologiassa muinainen, Olymposta edeltävän ajan meren jumala, Gaian ja Aitherin poika. Hesiodos tosin kertoo Gaian synnyttäneen Pontoksen itsestään ilman rakkauden liittoa antaen siten kuvan, että kysymyksessä olisi pelkästään meren henkilöitymä.
Gaian kanssa Pontos sai lapset Nereus, Forkys, Keto, Eurybia ja Thaumas. Useat kalaheimot ovat puolestaan syntyneet Pontoksen ja Thalassan liitosta.
Saattue (albumi)
Saattue on Saran vuonna 2003 julkaistu kolmas albumi ja yhtyeen viimeinen Kråklund Recordsille levytetty albumi. Levyllä koneet, efektit ja syntetisaattorit ovat vieläkin vahvemmassa asemassa, kuin edellisellä albumilla, Kromilla. Esimerkiksi kappale ”Liikun” on täysin konevetoinen kappale, jossa ei kuulla ollenkaan kitaroita. Kappale ”Ylimäärä” on julkaistu singlenä.
Kappaleet
Sovitukset Sara ja Ari Laurila.
Bayezid I
pienoiskuva|vasen|200px|Sulttaani Bayezid I Kostoksi isänsä murhasta Bayezid tapatti kaikki Kosovo Poljen taistelussa saadut serbivangit. Hänen onnistui silti neuvotella sopimus serbijohtaja Stephen Bulcovicin kanssa, ja hän myönsi Serbialle huomattavan itsevallan. Vuonna 1391 hän aloitti Konstantinopolin piirityksen. Bysantin keisarin Johannes V Palaiologoksen pyynnöstä uusi ristiretki suunnattiin Bayezidia vastaan. Vuonna 1396 kristittyjen joukot kärsivät Unkarin kuninkaan ja Pyhän saksalais-roomalaisen keisarikunnan keisarin Sigismund Luxemburgilaisen alaisuudessa tappion Nicopoliksen taistelussa. Konstantinopolin piiritys kesti vuoteen 1398, jolloin bysanttilaiset maksoivat huomattavan summan, jotta Bayezid lopettaisi piirityksen.
Vuonna 1400 mongolien sotapäällikkö Timur Lenk onnistui suostuttelemaan osmanien valloittamat kuningaskunnat liittymään mukaan sotaretkelleen osmaneja vastaan. Kohtalokkaassa Ankaran taistelussa 20. heinäkuuta 1402 Timur onnistui kaappaamaan Bayezidin vangikseen. Jotkin aikalaislähteet kertovat, että Timur piti häkkiin kahlittua Bayezidia voitonmerkkinään. On paljon tarinoita Bayezidin vankeudesta – kuten tarina, jonka mukaan Timur käytti Bayezidia jalkajakkaranaan. Kuvauksia pidetään kuitenkin yleisesti perättöminä, sillä Timurin omien hovihistorioitsijoiden mukaan Bayezidia kohdeltiin varsin hyvin ja Timur suri hänen kuolemaansa. Myös muiden johtajien kohtelu osoittaa, että Timur aikoi tosissaan palauttaa Bayezidin osmanien valtakunnan hallitsijaksi. Vuotta myöhemmin Bayezid kuoli; joidenkin lähteiden mukaan hän teki itsemurhan.
Bayezidin kuoltua valtakunta ajautui 11 vuotta kestäneeseen hajaannusvaiheeseen ja sisällissotaan, jonka aikana valtakunnalla ei ollut selkeää hallitsijaa, vaan kukin Bayezidin viidestä pojasta tavoitteli vuorollaan valtaa. Voitettuaan jokaisen veljistään valta periytyi viimein Mehmedille, jonka Timur Lenk alun perinkin valitsi Bayezidin seuraajaksi.
Ouwo Moussa Maazou
Ouwo Moussa Maazou (s. 25. elokuuta 1988 Niamey) on nigeriläinen jalkapalloilija, pelipaikaltaan hyökkääjä. Hän edustaa Tunisian pääsarjassa ES Sahelia.
Seurajoukkueura
Maazou aloitti uransa nigeriläisessä Sahel SC:ssä. Vuonna 2007 hän siirtyi Belgian liigassa pelanneeseen KSC Lokereniin. Maazou oli seurassa kaksi vuotta, kunnes lähti venäläiseen TsSKA Moskovaan. Hän on pelannut moskovalaisjoukkueessa 15 ottelua ja ollut seurasta lainalla sekä AS Monacossa että FC Girondins de Bordeaux'ssa. Maazou oli mukana voittamassa Venäjän cupia vuonna 2009.
Heinäkuussa 2012 Maazou allekirjoitti kolmen vuoden sopimuksen ES Sahelin kanssa.
Maajoukkueura
Maazou on pelannut Nigerin maajoukkueessa vuodesta 2008 lähtien. Hän on edustanut joukkueessa muun muassa vuoden 2010 MM-kisojen karsinnoissa, joissa hän pelasi viisi ottelua. Maazou on tehnyt maajoukkueessa yhden maalin, voittomaalin Egyptiä vastaan karsinnoissa Afrikan-mestaruuskilpailuihin 2012.
The Diary of Jane
The Diary of Jane on Breaking Benjaminin ensimmäinen single Phobia-albumilta.
Single nousi hyvin äkkiä listoilla ylöspäin siitä lähtien, kun se julkaistiin. Kesäkuussa 2006 kappaleen sai kuulla yli sadoilla radiokanavilla ympäri maailmaa. Single pääsi myös videopeliin Nascar 07. Kappaleen suosiosta kertoo myös se, että se on päätynyt trance-remixaajien käsiin, mikä ei ole post-grunge genressä kovin yleistä. Remixejä ovat tehneet ainakin Carl B ja Sean Tyas.
Sommen taistelu
Sommen taistelu käytiin ensimmäisessä maailmansodassa länsirintamalla Yhdistyneen kuningaskunnan ja Ranskan sekä Saksan välillä. Taistelu alkoi 1. heinäkuuta 1916 ja kesti noin viisi kuukautta. Ympärysvaltojen hyökkäys Saksan asemiin ei johtanut toivottuun läpimurtoon, ja taistelusta tuli pitkä ja molemmille osapuolille raskas kulutustaistelu. Ympärysvallat menettivät taistelussa yli puoli miljoonaa miestä ja saksalaiset lähes yhtä paljon. Pelkästään taistelun ensimmäisenä päivänä Yhdistynyt kuningaskunta kärsi noin 60 000 miehen tappiot. Se oli myös ensimmäinen taistelu, jossa panssarivaunuja käytettiin suuressa mittakaavassa.
Tausta
pienois|vasen|Brittiläisen järeän haupitsipatterin tuliasema [[Somme (joki)|Sommella.]]
Brittiarmeijan hyökkäyssuunnitelma oli kompromissi. Ylipäällikkö Douglas Haig olisi halunnut yrittää nopeaa läpimurtoa, vaikka sellaiseen operaatioon liittyikin suuria riskejä. Neljännen armeijan komentaja Henry Rawlinson suhtautui uhkapeliin epäillen, mikä johti tavoitteiden maltillistamiseen. Rawlinson olisi halunnut valmistella hyökkäystä pitkällä tykistötulella ja edetä syvyyssuunnassa vain vähän matkaa. Haig myöntyi pitkään tulivalmisteluun mutta vaati samalla nopeaa etenemistä syvälle vihollisen asemiin. Rawlinson pysyi esimiehelleen uskollisena mutta ilmaisi yksityisesti pitävänsä suunnitelmaa epärealistisena ja sen onnistumista toiveajatteluna. Haig sen sijaan pysyi optimistisena ja toivoi brittiläisen ratsuväen voivan jo ensimmäisen hyökkäyspäivän aamuna murtautua Bapaumen läpi saksalaisten linnoittamattomaan selustaan. Haig jopa mainitsi uskovansa, että oli saanut taistelusuunnitelmiinsa jumalallista johdatusta.
Tykistö oli suunnitelman onnistumisen kannalta keskeinen. Haig ja Rawlison toivoivat raskaan tykistötulen tuhoavan saksalaiset puolustajat niin, että jalkaväki voisi vallata vihollisen asemat ilman merkittävää vastarintaa. Suunnittelutyön alussa Haig katsoi, ettei jalkaväen tulisi hyökätä ennen kuin armeijakuntien johtoporras oli todennut vihollisen asemat tuhotuiksi. Myöhemmin tästä edellytyksestä kuitenkin luovuttiin.
Ranskalaisten oli määrä osallistua hyökkäykseen brittien tukena. Verdunin taistelun vuoksi Ranskan armeija ei kuitenkaan voinut tarjota Yhdistyneelle kuningaskunnalle riittävää tukea.
Ensimmäinen päivä
50.01667°N, 2.68333°W
Ympärysvallat valmistelivat Sommen taistelua viikon kestäneellä tykistötulella. Jalkaväen hyökkäys alkoi 1. heinäkuuta 1916, kun Yhdistyneen kuningaskunnan 4. armeija hyökkäsi Sommejoen pohjoispuolella 24:n kilometrin laajuisella rintamalla saksalaisten asemia vastaan. Samaan aikaan viisi ranskalaista divisioonaa hyökkäsi lähinnä joen eteläpuolella 13:n kilometrin leveydeltä. Lisäksi saksalaisten asemien alle oli kaivettu räjähtein täytettyjä tunneleita.
Heinäkuun 1. päivän aamuna brittiarmeija ampui yhdessä tunnissa 224 000 kranaatin tulivalmistelun. Hieman ennen hyökkäystä saksalaisten juoksuhautojen alle asennetut maanalaiset miinat räjäytettiin, jolloin niiden nostattama maa-aines hautasi puolustajat. Sen jälkeen alkoi jalkaväen hyökkäys koko 40-kilometrisen rintaman leveydellä. Brittijoukot saavuttivat aluksi menestystä Albertin pikkukaupungin itä- ja kaakkoispuolella ja ranskalaiset siirtomaajoukot Péronnen länsipuolella. Haigin ja Rawlinsonin toiveista huolimatta tulivalmistelu ei ollut lamauttanut saksalaisten puolustusta. Thiepvalin ja Beaumont-Hamelin ympäristössä puolustusasemat olivat lähes vahingoittumattomat ja brittiläinen jalkaväki kärsi saksalaisten konekivääritulessa raskaita tappioita. Hyökkäykseen lähdettiin kiireessä ja vailla kunnollista tiedustelutietoa tulivalmistelun vaikutuksista, sillä jalkaväen oli määrä ylittää ei-kenenkään maa heti tykistötulen loputtua ja ennen kuin saksalaiset ehtisivät miehittää etumaiset puolustusasemansa. Se ei kuitenkaan onnistunut, sillä saksalaiset osasivat odottaa hyökkäystä. Liikkumista vaikeuttivat brittisotilaiden erittäin raskaat, noin 30 kilogrammaa painaneet varusteet. Usein varusteiden paino oli yli puolet sotilaan omasta painosta, ja monilla oli vaikeuksia kiivetä ylös juoksuhaudasta, juosta, asettua makuulle tai nousta takaisin seisaalleen.
Myöhemmät vaiheet
pienois|Saksalainen sotilas Sommen taistelun loppupuolella.
Ensimmäisen päivän tappioiden jälkeen Haig luopui nopean läpimurron tavoittelusta ja siirtyi kulutustaisteluun. Ranskalainen kenraali Joseph Joffre ehdotti uutta rintamahyökkäystä Thiepvalin suunnalla, mutta Haig kieltäytyi siitä ja alkoi sen sijaan suosia pienempiä hyökkäyksiä, joiden tarkoituksena oli edetä syvyyssuunnassa vain pieniä matkoja ja aiheuttaa samalla saksalaisille tappioita. Hyökkäys jatkui brittien eteläisellä sivustalla, missä neljä brittidivisioonaa tekivät 14. heinäkuuta lyhyen tulivalmistelun jälkeen yllätyshyökkäyksen. Ne ottivat vangiksi 4 000 saksalaista ja valloittivat Bazentinin kylän. Ympärysvallat eivät kuitenkaan kyenneet hyödyntämään saavuttamaansa läpimurtoa vaan jatkoivat hidasta ja järjestelmällistä etenemistä, joka johti raskaisiin tappioihin.
15. heinäkuuta päivänä 3 000:n miehen vahvuinen eteläafrikkalainen prikaati valloitti Delvillen metsän. Kolme saksalaista divisioonaa saartoi prikaatin, mutta se kykeni pitämään puolensa heinäkuun 20. päivään saakka, jolloin prikaatista oli jäljellä vain 778 miestä. Brittijoukot vetäytyivät sen jälkeen metsästä mutta onnistuivat myöhemmin valtaamaan sen pysyvästi takaisin.
Heinäkuun 23. päivänä britit hyökkäsivät jälleen voimalla. Australialaiset ja uusiseelantilaiset joukot saavuttivat menestystä Albertin kaupungin koillispuolella ja valtasivat Pozièresin kylän 25. heinäkuuta, minkä jälkeen hyökkäys jumiutui paikoilleen. Kuun vaihteeseen mennessä Yhdistynyt kuningaskunta oli menettänyt Sommella 158 000 miestä kaatuneina ja haavoittuneina. Saksalaisten menetykset olivat suunnilleen yhtä suuret.
Syyskuun 15. päivänä britit käyttivät Sommella panssarivaunuja. Se oli ensimmäinen kerta, kun niitä käytettiin taistelussa, mutta ne olivat toistaiseksi teknisesti epäluotettavia laitteita eikä niiden oikeaoppisesta taktisesta käytöstä ollut ymmärrystä. Briteillä oli käytettävissään vain vähän vaunuja, ja niiden ennenaikainen käyttö paljasti saksalaisille uuden keksinnön, jolla muuten olisi ehkä voitu saavuttaa strateginen yllätys. Monet kenraalit olettivat Sommen kokemusten perusteella, ettei panssarivaunuilla ollut suurempaa merkitystä, mutta toiset näkivät niissä keksinnön, jolla voitaisiin päästä pois asemasodan umpikujasta.
Taistelun loppu
Ympärysvaltojen hyökkäys Sommella jatkui marraskuuhun saakka. Ranskalaisten rooli kasvoi taistelun viimeisinä kuukausina, ja kaikki osapuolet kärsivät raskaita miestappioita, joita ei koskaan kyetty täysin korvaamaan. Brittien kokonaistappiot olivat noin 420 000 miestä, ranskalaisten 194 000 miestä ja saksalaisten yli 440 000 miestä.
Epäonnistumisen syitä
Sommen hyökkäyksen epäonnistumiseen oli monia syitä. Saksalaisten linnoitukset olivat vahvat, eikä brittiarmeijan johto tiedostanut kunnolla, kuinka vaikeaa jalkaväen oli hyökätä raskaan konekivääritulen läpi huolellisesti valmisteltuihin puolustusasemiin. Sodan ensimmäisten vuosien tappioista ei ollut otettu opiksi ja tykistötulen kyky lamauttaa vihollinen yliarvioitiin. Ranskalaisilla oli käytössään noin 900 raskasta kenttätykkiä, mutta brittiarmeijalla vain noin puolet tästä, vaikka sen rintamaosuus oli huomattavasti leveämpi. Ympärysvallat eivät yrittäneet peitellä taisteluvalmistelujaan ja pitkä tulivalmistelu antoi saksalaisille selkeän ennakkovaroituksen, joten hyökkäys ei yllättänyt puolustajaa. Lisäksi hyökkäyksen tavoitteet olivat liian kunnianhimoiset. Brittiläinen sotilasjohto ei kyennyt mukautumaan taistelussa nopeasti muuttuviin olosuhteisiin, joten yksittäisillä rintama-alueilla saavutettua menestystä ei käytetty huonommin menestyvien joukko-osastojen tukemiseen eikä läpimurtoja hyödynnetty keskittämällä liikeneviä voimia niiden alueelle vaan hyökkäystä jatkettiin koko rintaman leveydeltä.
Ranskan rintamaosuudella saksalaisten puolustusasemat olivat heikommat ja menestys parempaa. Saksalaisten suuriin tappioihin vaikutti kenraali Fritz von Belowin vaatimus, että kaikki menetetty maa oli vallattava vastahyökkäyksin takaisin.